Viridomarus
Viridomarus (alias Britomartus) erat dux vel rex Gaesatorum, gentis Celticae transalpinae. Anno 222 a.C.n. Insubribus in Galliam Cisalpinam adversus Romanos succurrit, sed in pugna prope Clastidium ipsa manu consulis Marci Claudii Marcelli occisus est qui spolia eius, opima dicta, in templo Iovis Feretrii Romae consecravit. Quod factum gloriosum a poetis et historicis Romanis postea saepe memoratur.